Gw mau tau Kesinambungan dari Kampung Boy. Jelasin dalam bahasa melayu

Buku susulannya, Town Boy, pertama kalinya diterbitkan pada tahun 1981, dan turut diterbitkan di Amerika Syarikat pada Oktober 2007. Buku ini berkisarkan zaman remaja Lat di Ipoh sepanjang 1960-an, merangkumi persekolahannya, persahabatannya dengan Frankie, seorang budak berketurunan Cina yang tinggal di dalam rumah kedai, serta pencarian teman cintanya sebagai tema-tema utama dalam buku ini yang diakhiri dengan pertemuan terakhir Lat dengan Frankie di stesen keretapi Ipoh sebelum Frankie berlepas ke United Kingdom untuk melanjutkan pelajarannya di peringkat A-Level. Pada tahun 2005, Town Boy telah dicetak semula 16 kali.

Kampung Boy: Yesterday and Today

Terbitan turunan buku ini, Kampung Boy: Yesterday and Today, diterbitkan pada tahun 1993, mengisahkan semula zaman kanak-kanak Lat seperti yang dipaparkan dalam Kampung Boy, tetapi kali ini mengetengahkan masa lapang dan kegiatan yang diamalkan oleh Lat sekeluarga dan kawan-kawannya daripada mengisahkan keseluruhan kehidupan awalnya. Buku ini bertujuan membandingkan taraf kehidupan di kalangan kanak-kanak pada 1990-an dengan zaman lampau serta mengenang betapa ringkasnya keseronokan zaman kanak-kanak Lat. Pada tahun 2010, buku ini telah dicetak semula sebanyak 11 kali.